লঙ্গরখানা থেকে শিশু, শিশু থেকে শকুন—তিনটি বিন্দু, একটি সরলরেখা। একদিকে খাবারের জন্য সচল সংগ্রাম, অন্যদিকে খাবারের জন্য নিশ্চল প্রতীক্ষা। দৃশ্যটিতে আছে অভিব্যক্তি, দর্শকের আছে আবেগ। দর্শক যখন ব্যক্তি হয়, তখন তার মন থাকে, বিবেক থাকে, থাকে মমতা। এমন দর্শকেরা মিলে যখন সমাজ হয়, জাতি হয় এবং হয় রাষ্ট্র, তখন মন, বিবেক ও মমতাকে খুঁজে পাওয়া যায় না। যে ছবি একজন ঠাণ্ডা মাথার খুনিকেও শিহরিত করে, সভ্য মানুষের সমাজ সে ছবির বাস্তব রূপকে সৃষ্টি করে।